CELEX: 32010D0206
Language: lv
Date: 2010-04-06 00:00:00
Title: 2010/206/: Komisijas Lēmums ( 2010. gada 6. aprīlis), ar ko dalībvalstīm atļauj pagarināt pagaidu atļaujas, kuras piešķirtas jaunajai darbīgajai vielai FEN 560 (izziņots ar dokumenta numuru C(2010) 1974) (Dokuments attiecas uz EEZ)

8.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 88/21
            
         KOMISIJAS LĒMUMS
   (2010. gada 6. aprīlis),
   ar ko dalībvalstīm atļauj pagarināt pagaidu atļaujas, kuras piešķirtas jaunajai darbīgajai vielai FEN 560
   (izziņots ar dokumenta numuru C(2010) 1974)
   (Dokuments attiecas uz EEZ)
   (2010/206/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 1. punkta ceturto daļu,
   tā kā:
   
               (1)
            
            
               Saskaņā ar Direktīvas 91/414/EEK 6. panta 2. punktu Francija 2003. gada jūnijā saņēma pieteikumu no uzņēmuma Société occitane de fabrications et de technologies par darbīgās vielas FEN 560 iekļaušanu Direktīvas 91/414/EEK I pielikumā. Ar Komisijas Lēmumu 2004/131/EK (2) tika apstiprināts, ka dokumentācija ir pilnīga un ka principā to var uzskatīt par atbilstošu minētās direktīvas II un III pielikumā noteiktajām prasībām par datiem un informāciju.
            
         
               (2)
            
            
               Apstiprinājums dokumentācijas pilnīgumam bija nepieciešams, lai minēto darbīgo vielu varētu sīkāk pārbaudīt un lai dotu dalībvalstīm iespēju uz laiku, kas nepārsniedz trīs gadus, piešķirt pagaidu atļaujas attiecībā uz augu aizsardzības līdzekļiem, kuru sastāvā ir šī darbīgā viela, ievērojot Direktīvas 91/414/EEK 8. panta 1. punkta nosacījumus, un jo īpaši nosacījumu par sīku darbīgās vielas un augu aizsardzības līdzekļa novērtējumu, ņemot vērā minētajā direktīvā noteiktās prasības.
            
         
               (3)
            
            
               Šīs darbīgās vielas iedarbība uz cilvēka veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem attiecībā uz pieteikuma iesniedzēja paredzētajiem izmantošanas veidiem. Ziņotāja dalībvalsts 2005. gada 18. februārī iesniedza Komisijai novērtējuma ziņojuma projektu.
            
         
               (4)
            
            
               Kad ziņotāja dalībvalsts bija iesniegusi novērtējuma ziņojuma projektu, tika konstatēts, ka no pieteikuma iesniedzēja jāpieprasa papildu informācija un ziņotājai dalībvalstij šī informācija jāpārbauda un jāiesniedz tās novērtējums. Tāpēc dokumentācija joprojām tiek pārbaudīta un šo novērtēšanu nebūs iespējams pabeigt termiņā, kas paredzēts Direktīvā 91/414/EEK, to lasot kopā ar Komisijas Lēmumu 2008/353/EK (3).
            
         
               (5)
            
            
               Tā kā novērtēšanas gaitā līdz šim nav bijis iemesla bažām un tūlītējai rīcībai, lai dokumentācijas izskatīšana varētu turpināties, jādod dalībvalstīm iespēja saskaņā ar Direktīvas 91/414/EEK 8. panta noteikumiem par 24 mēnešiem pagarināt termiņu pagaidu atļaujām, kas piešķirtas par augu aizsardzības līdzekļiem, kuru sastāvā ir minētā darbīgā viela. Paredzams, ka novērtēšanas un lēmuma pieņemšanas process attiecībā uz iespējamo FEN 560 iekļaušanu I pielikumā tiks pabeigts 24 mēnešu laikā.
            
         
               (6)
            
            
               Vienlaikus Lēmums 2008/353/EK ir jāatceļ, jo tas ir novecojis.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Dalībvalstis uz laikposmu, kurš beidzas vēlākais 2012. gada 6. aprīlī, var pagarināt pagaidu atļaujas augu aizsardzības līdzekļiem, kuru sastāvā ir FEN 560.
   2. pants
   Lēmums 2008/353/EK ir atcelts.
   3. pants
   Šis lēmums ir spēkā līdz 2012. gada 6. aprīlim.
   4. pants
   Šis lēmums ir adresēts dalībvalstīm.
   
      Briselē, 2010. gada 6. aprīlī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 230, 19.8.1991., 1. lpp.
   
      (2)  OV L 37, 10.2.2004., 34. lpp.
   
      (3)  OV L 117, 1.5.2008., 45. lpp.